
CVP IS priemonėmis

KVIETIMAS PATEIKTI PASIŪLYMĄ DĖL PASTATŲ, LANGŲ, RĖMŲ IR PALANGIŲ IŠ LAUKO VALYMO PASLAUGŲ PIRKIMO

Viešoji įstaiga Klaipėdos universiteto ligoninė (toliau – Perkančioji organizacija), vadovaudamasi Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97, prašo pateikti pasiūlymą dėl pastatų, langų, rėmų ir palangių iš lauko valymo paslaugų (toliau – paslaugos) pirkimo. Reikalavimai perkamoms paslaugoms nurodyti 1 priede „Pasiūlymo forma“, 2 priede „Techninė specifikacija“ ir  4 priede „Sutarties projektas“. 
Tiekėjas gali pateikti tik vieną pasiūlymą (Pasiūlymo forma pateikiama šio kvietimo 1 priede). Jei Tiekėjas pateikia daugiau kaip vieną pasiūlymą, visi tokie pasiūlymai bus atmesti. Alternatyvių pasiūlymų pateikti neleidžiama. Pirkimo objektas neskirstomas į dalis. Pasiūlymas turi galioti ne trumpiau nei 90 dienų. Pasiūlyme nurodyta įkainių suma reikalinga tik pasiūlymų vertinimui. Sutartyje bus nurodyti laimėjusio tiekėjo pasiūlyti įkainiai ir bendra preliminari sutarties vertė per 37 mėnesius (sutarties projekto 5.2. p.).
Pasiūlymas neprivalo būti pasirašytas nei fiziniu, nei elektroniniu parašu. Tiekėjas, prisijungdamas prie CVP IS, save identifikuoja ir pateikdamas pasiūlymą, patvirtina, kad jo pasiūlymas atitinka nustatytus reikalavimus. Jei pasiūlymą CVP IS pateikė (įkėlė) ne tiekėjo vadovas, darbuotojas turi turėti tokias teises (pateikiamas įgaliojimas). Perkančiajai organizacijai kilus abejonių dėl dokumentų teisių pateikti pasiūlymą turėjimo, ji turi teisę prašyti pateikti papildomus dokumentus. Bendra pasiūlymo kaina (sąnaudos) su PVM  turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio. Į pasiūlymo kainą turi būti įskaityti visi teikėjo mokami mokesčiai ir visos teikėjo patiriamos su pasiūlymo rengimu ir su pirkimo sutarties vykdymu susijusios, tame tarpe atsiskaitymo dokumentų pateikimo per informacinę sistemą, išlaidos.
Vykdomas žaliasis pirkimas. Paslaugos turi atitikti šio Kvietimo prieduose nustatytus reikalavimus dėl žaliųjų viešųjų pirkimų. 
Tiekėjas turi pateikti:
1. Užpildytą Pasiūlymo formą (šio Kvietimo 1 priedas); 
2. Užpildytą deklaraciją dėl VPĮ 46 str. 21 nuostatos (šio Kvietimo 3 priedas); 
3. Dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti.
4. Kvalifikaciją pagrindžiančius dokumentus, kaip numatyta pirkimo sąlygose. 
Pasiūlymų nagrinėjimo, vertinimo ir palyginimo procedūras atlieka pirkimo organizatorius, tiekėjams ar jų įgaliotiems atstovams nedalyvaujant, vadovaudamasis Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97.
Sutartis bus sudaroma 37 mėn. 
Apmokėjimas: bankiniu pavedimu per 30 kalendorinių dienų nuo paslaugų atlikimo ir sąskaitos – faktūros gavimo perkančiojoje organizacijoje dienos. Išankstinių (avansinių) apmokėjimų perkančioji organizacija nenumato.
Pasiūlymų vertinimo kriterijus -  kaina. 
2025-02-01 įsigaliojo nauja VPĮ 46 str. 21 nuostata (Lietuvos Respublikos viešųjų pirkimų įstatymo Nr. I-1491 46 straipsnio pakeitimo įstatymas) (toliau - VPĮ), kad „perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose“. VPĮ 46 str. 21 d. nurodytas tiekėjų pašalinimo pagrindas turi būti taikomas tiek nuo 2025-02-01 naujai pradedamuose pirkimuose, tiek pirkimuose, kurie jau yra pradėti, bet iki šios datos neužbaigti.
Vadovaujantis VPĮ 46 straipsnio pakeitimu, tiekėjas dalyvaujantis pirkime turi pateikti deklaraciją, kurioje nurodyta reikalaujama informacija. 
Tiekėjas, dalyvaujantis pirkime, turi atitikti šiuos kvalifikacinius reikalavimus:

	Kvalifikacijos reikalavimai
	Kvalifikacijos reikalavimus patvirtinantys dokumentai

	1) Paslaugos teikėjas turi būti teisės aktų nustatyta tvarka įregistravęs ir turėti teisę vykdyti valymo paslaugų veiklą Lietuvos Respublikoje arba, jei tiekėjas yra įsisteigęs kitoje valstybėje, turėti teisę vykdyti analogišką veiklą pagal tos valstybės teisės aktus.






2) Tiekėjas per paskutinius 3 metus turi būti tinkamai įvykdęs bent vieną panašaus pobūdžio langų valymo paslaugų sutartį
	1) Tiekėjas pateikia:
· Juridinių asmenų registro išrašą arba kitą lygiavertį kompetentingos institucijos išduotą dokumentą, patvirtinantį, kad tiekėjas yra teisės aktų nustatyta tvarka įregistruotas ir turi teisę vykdyti valymo paslaugų veiklą.
· Jeigu tiekėjas yra įsisteigęs kitoje valstybėje – atitinkamos valstybės kompetentingos institucijos išduotą dokumentą arba kitą lygiavertį dokumentą, patvirtinantį teisę vykdyti analogišką veiklą.
· Jeigu pagal valstybės, kurioje tiekėjas yra įsisteigęs, teisės aktus toks dokumentas neišduodamas, tiekėjas gali pateikti deklaraciją ar kitą teisės aktuose numatytą dokumentą, patvirtinantį teisę vykdyti atitinkamą veiklą.

2) Tiekėjas pateikia per paskutinius 3 metus tinkamai įvykdytų panašaus pobūdžio langų valymo paslaugų sutarčių sąrašą, kuriame nurodo:
· užsakovą;
· sutarties objektą;
· sutarties vykdymo laikotarpį;
· sutarties vertę;
· kontaktinį asmenį (vardą, pavardę, telefono numerį ir (ar) elektroninio pašto adresą).
Perkančioji organizacija, kilus abejonių dėl pateiktos informacijos, turi teisę prašyti pateikti užsakovo išduotą pažymą, rekomendaciją arba kitą dokumentą, patvirtinantį, kad paslaugos buvo suteiktos tinkamai.



Tiekėjas pasiūlyme turi nurodyti pasitelkiamus subtiekėjus. 
Jeigu tiekėjas numato pirkimo sutarties vykdymui pasitelkti subtiekėjus, pasiūlyme turi nurodyti kokia Sutarties daliai ir kokius Subtiekėjus, jeigu jie yra žinomi, jis ketina pasitelkti. Pasitelkiamas (-i) subtiekėjas (-ai) turi atitikti nustatytus kvalifikacijos reikalavimus atitinkamai pagal prisiimamus įsipareigojimus vykdant pirkimo sutartį. 
Vadovaudamasi Viešųjų pirkimų įstatymo 86 str. 9 d. perkančioji organizacija laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Atsižvelgiant į tai, tiekėjai, vadovaudamiesi Viešųjų pirkimų įstatymo 20 str. 2 d. pasiūlyme turi nurodyti, kokia pasiūlyme pateikta informacija yra konfidenciali. Konfidencialią informaciją ir/ar dokumentus tiekėjas nurodo pasiūlymo formoje (šio kvietimo 1 priede).
Viešojo pirkimo-pardavimo sutarties šalių teisės ir pareigos, pirkimo objektas, kaina, atsiskaitymų ir mokėjimo tvarka, prievolių įvykdymo terminai, prievolių įvykdymo užtikrinimas, ginčų sprendimo tvarka, sutarties nutraukimo tvarka, sutarties galiojimas, nurodyta sutarties projekte (šio kvietimo 4 priedas).
Pasiūlymus prašome pateikti iki 2026 m. liepos 27 d. 10:00 val. CVP IS priemonėmis. 
PRIDEDAMA:
1. Pasiūlymo forma;
2. Techninė specifikacija;
3. Laisvos formos deklaraciją dėl VPĮ 46 str. 21 nuostatos;
4. Viešojo pirkimo – pardavimo sutarties projektas.

